[pic] | KOMISIA EURÓPSKYCH SPOLOČENSTIEV | Brusel, 6.2.2007 KOM(2007) 43 v konečnom znení 2007/0017 (ACC) Návrh ROZHODNUTIA RADY ktorým sa ustanovuje pozícia, ktorá sa má prijať v mene Spoločenstva v rámci Medzinárodnej rady pre cukor vzhľadom na predĺženie platnosti Medzinárodnej dohody o cukre z roku 1992 (predložená Komisiou) ODÔVODNENIE Medzinárodnú dohodu o cukre z roku 1992 (ďalej len „dohoda“) Spoločenstvo uzavrelo rozhodnutím Rady 92/580/EHS[1], ktorá vstúpila do platnosti 1. januára 1993 na obdobie troch rokov do 31. decembra 1995, pričom sa jej platnosť pravidelne predlžovala na obdobie ďalších dvoch rokov. Platnosť tejto dohody bola naposledy predĺžená rozhodnutím Medzinárodnej rady pre cukor v máji 2005, a to do 31. decembra 2007. Ďalšie predĺženie platnosti dohody o maximálne dvojročné obdobie je v záujme Spoločenstva. Dôsledkom predĺženia platnosti dohody je aj predĺženie platenia príspevkov Spoločenstva do administratívneho rozpočtu dohody. Príspevky sa v rozpočte Spoločenstva vykazujú pod položkou 05 06 01 (Medzinárodné dohody v oblasti poľnohospodárstva). Cieľom tohto návrhu je dosiahnuť, aby Rada splnomocnila Komisiu hlasovať v mene Spoločenstva v rámci Medzinárodnej rady pre cukor za ďalšie predĺženie platnosti do 31. decembra 2009. 2007/0017 (ACC) Návrh ROZHODNUTIA RADY ktorým sa ustanovuje pozícia, ktorá sa má prijať v mene Spoločenstva v rámci Medzinárodnej rady pre cukor vzhľadom na predĺženie platnosti Medzinárodnej dohody o cukre z roku 1992 RADA EURÓPSKEJ ÚNIE, so zreteľom na Zmluvu o založení Európskeho Spoločenstva, a najmä na jej článok 133 v spojení s druhým pododsekom článku 300 ods. 2, so zreteľom na návrh Komisie, keďže: (1) Spoločenstvo uzavrelo Medzinárodnú dohodu o cukre rozhodnutím Rady 92/580/EHS[2], ktorá vstúpila do platnosti 1. januára 1993 na obdobie troch rokov do 31. decembra 1995 a jej platnosť sa pravidelne predlžovala na obdobie ďalších dvoch rokov. Platnosť tejto dohody bola naposledy predĺžená rozhodnutím Medzinárodnej rady pre cukor v máji 2005, a to do 31. decembra 2007. Ďalšie predĺženie platnosti dohovoru je v záujme Spoločenstva. Komisia, ktorá zastupuje Spoločenstvo v Medzinárodnej rade pre cukor, by preto mala byť splnomocnená hlasovať v prospech takéhoto predĺženia platnosti, ROZHODLA TAKTO: Jediný článok Pozícia Európskeho spoločenstva v rámci Medzinárodnej rady pre cukor je hlasovať za predĺženie platnosti Medzinárodnej dohody o cukre z roku 1992 na ďalšie maximálne dvojročné obdobie. Komisia sa týmto splnomocňuje vyjadriť túto pozíciu v Medzinárodnej rade pre cukor. V Bruseli […] Za Radu predseda LEGISLATÍVNY FINANČNÝ VÝKAZ Oblasť politiky: Poľnohospodárstvo a rozvoj vidieka Činnosť: Medzinárodné aspekty oblasti politiky poľnohospodárstva a rozvoja vidieka | NÁZOV AKCIE: PREDĺžENIE PLATNOSTI MEDZINÁRODNEJ DOHODY O CUKRE Z ROKU 1992 | 1. ROZPOČTOVÝ RIADOK + KAPITOLA: Výdavková kapitola 4 – EÚ ako globálny partner 05 06 01: Medzinárodné dohody v oblasti poľnohospodárstva 2. CELKOVÉ ÚDAJE 2.1. Celkové pridelenie prostriedkov na akciu (časť B): 1,023 mil. EUR 2.2. Obdobie uplatňovania: 1.1.2008 až 31.12.2009 2.3. Viacročný celkový odhad výdavkov (v mil. EUR) 2008 | 2009 | Spolu | Viazané rozpočtové prostriedky | 0,506 | 0,517 | 1,023 | Platobné rozpočtové prostriedky | 0,506 | 0,517 | 1,023 | 2.4. Zlučiteľnosť s finančným plánovaním a finančným výhľadom X Návrh je zlučiteľný s platným finančným plánovaním. 2.5. Finančný vplyv na príjmy X Návrh nemá finančný vplyv na príjmy (týka sa technických aspektov implementácie opatrenia). 3. ROZPOČTOVÉ CHARAKTERISTIKY Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade | Povinné | Dif. | NIE | NIE | NIE | 4 EÚ ako globálny partner | 4. PRÁVNY ZÁKLAD Článok 133 zmluvy v spojení s článkom 300 ods. 2. 5. CHARAKTERISTIK Y A CIELE 5.1. Potreba intervencie zo strany Spoločenstva Keďže hospodársky význam ES je najmä v sektore poľnohospodárstva veľmi veľký, musí byť zastúpené v medzinárodných dohodách v oblasti poľnohospodárstva, ktoré predstavujú dôležitý prostriedok na sledovanie globálneho vývoja a ochranu záujmov Spoločenstva v prípade príslušných výrobkov. Platenie členských príspevkov ES umožňuje uskutočňovať ciele Medzinárodnej dohody o cukre. Medzinárodná organizácia pre cukor, ktorá je zodpovedná za spravovanie dohody, podporuje ciele dohody, akými sú medzinárodná spolupráca, výmena štatistických informácií, predbežné odhady trhových perspektív, atď. Je preto v záujme ES, aby sa zúčastňovalo na dohode. Členské príspevky sa stanovujú každý rok a musia sa platiť počas trvania členstva ES v dohode. Je zrejmé, že keby malo ES samo uskutočňovať tie isté akcie, aké uskutočňuje MOC, ich celkové náklady by boli oveľa vyššie, ako sú náklady na členské príspevky. 5.2. Plánované akcie a mechanizmy rozpočtovej intervencie ES platí svoje členské príspevky na základe Medzinárodnej organizácii pre cukor. ES platí príspevky dovtedy, pokiaľ zostáva signatárom dohôd. Európska komisia sa neobmedzene zúčastňuje na činnostiach MOC a využíva všetky výhody členstva. 6. FINANČNÝ VPLYV 6.1. Celkový finančný vplyv na časť B Viazané rozpočtové prostriedky (stanovené na 3 desatinné miesta): 1,023 milión EUR na obdobie dvoch rokov: 0,506 na rok 2008 a 0,517 na rok 2009. 6.2. Výpočet Každý príspevok sa určuje v pomere k počtu hlasov pridelených dotknutému členovi a v pomere k jeho významu na medzinárodnom trhu. Z celkového počtu 2000 hlasov je Spoločenstvu pridelených 574, pričom počet hlasov je počas obdobia, o ktoré sa platnosť predlžuje, nemenný. Odhadovaný náklad na hlas na rok 2008 je 882 EUR, z čoho pre Spoločenstvo vyplýva príspevok vo výške 0,506 miliónov EUR. Na rok 2009 pri zohľadnení úpravy ceny za hlas sa náklad odhaduje na 0,517 miliónov EUR. 7. VPLYV NA ZAMESTNANCOV A ADMINISTRATÍVNE VÝDAVKY 7.1. Vplyv na ľudské zdroje Druhy pracovných miest | Zamestnanci poverení riadením akcie za využitia existujúcich zdrojov | Spolu | Opis úloh z akcie | Počet miest na dobu neurčitú | Počet miest na dobu určitú | Úradníci alebo dočasní zamestnanci | A B C | 0,3 – – | – – – | 0,3 – – | Príprava účasti na zasadnutiach Medzinárodnej organizácie pre cukor a následné opatrenia | Iné ľudské zdroje | – | – | – | Spolu | 0,3 | – | 0,3 | 7.2. Celkový finančný vplyv na ľudské zdroje Druh ľudských zdrojov | Suma (EUR) | Spôsob výpočtu | Úradníci Dočasní zamestnanci | 35 400 | 0,3 x 118 000 | Iné ľudské zdroje | Spolu | 35 400 | 8. MONITOROVANIE A HODNOTENIE 8.1. Následné opatrenia Členovia Medzinárodnej organizácie pre cukor pozorne sledujú jej činnosti a ES sa zúčastňuje na pravidelných zasadnutiach Medzinárodnej organizácie pre cukor v plnom rozsahu. Pravidelne sa uverejňuje správa o činnostiach Medzinárodnej organizácie pre cukor. 9. OPATRENIA PROTI PODVODOM Platby sa zasielajú priamo na bankový účet Medzinárodnej organizácie pre cukor po prijatí písomnej žiadosti a overení, či je žiadosť v súlade s príspevkom, ktorý schválila rada Medzinárodnej organizácie pre cukor. [1] Ú. v. ES L 379, 23.12.1992, s. 15. [2] Ú. v. ES L 379, 23.12.1992, s. 15.